钦定古今图书集成/明伦汇编/官常典/第767卷 > 高保宁
## 钦定古今图书集成/明伦汇编/官常典/第767卷 > 高保宁

按《北齐书》本传，“保宁，代人也，不知其所从来。武平末，
为营州刺史，镇黄龙，夷夏重其威信。周师将至邺，幽
州行台潘子晃征黄龙兵，保宁率骁锐并契丹、靺羯
万馀骑将赴救。至北平，知子晃已发蓟，又闻邺都不
守，便归营。周帝遣使招慰，不受敕书。”范阳王绍义在
突厥中上表劝进，范阳署保宁为丞相。及卢昌期据
范阳城，起兵保宁，引绍义集夷、夏兵数万骑来救之。
至潞河，知州将宇文神举已屠范阳，还据黄龙，竟不
臣周。